Diari Oficial de la Generalitat Valenciana


Sumari del DOGV 9791, del 19-02-2024 (2024/1389)

RESOLUCIÓ de 15 de febrer de 2024, de la consellera d'Innovació, Indústria, Comerç i Turisme, per la qual s'efectua la convocatòria, per a l'exercici 2024, de subvencions per a donar suport a les inversions productives realitzades per les pimes de diversos sectors industrials de la Comunitat Valenciana INPYME 2024.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9791

Data del DOGV
:   19-02-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/1389


Data del document
:   15-02-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Resolució

Anàlisi jurídica

 Descriptors 

:   * ajuda pública
    * ajuda a les empreses
    * ajuda a la indústria
    * inversió industrial

RESOLUCIÓ de 15 de febrer de 2024, de la consellera d'Innovació, Indústria, Comerç i Turisme, per la qual s'efectua la convocatòria, per a l'exercici 2024, de subvencions per a donar suport a les inversions productives realitzades per les pimes de diversos sectors industrials de la Comunitat Valenciana INPYME 2024. [2024/1389]  
La Llei 38/2003, de 17 de novembre, general de subvencions, establix, en l'article 23, que el procediment per a la concessió de subvencions s'iniciarà sempre d'ofici, per mitjà d'una convocatòria aprovada per l'òrgan competent.  
L'Orde 1/2024, de 30 de gener, de la Conselleria d'Innovació, Indústria, Comerç i Turisme, per la qual s'establixen les bases reguladores per a la concessió d'ajudes per a impulsar la reindustrialització de l'economia de la Comunitat Valenciana (DOGV 9781/05.02.2024) regula en el capítol I del títol II les subvencions per a donar suport a les inversions productives realitzades per les pimes industrials  
En els pressupostos de la Generalitat per a 2024 s'inclou, dins de l'annex de transferències i subvencions, la línia de subvenció S1461 del programa 722A00, denominada «Estratègia per a la reindustrialització de la Comunitat Valenciana 2024-2028», amb una dotació actual de 97.019.249 euros.  
Mitjançant la present resolució es convoquen per a l'exercici 2024, per un import inicial màxim de 91.813.197 euros, les subvencions per a donar suport a les inversions productives realitzades per les pimes industrials; tot això, a l'empara del capítol I del títol II de les bases reguladores i en els termes i condicions delimitats en la present convocatòria.  
Estes ajudes són compatibles amb el mercat interior, d'acord amb l'article 107, apartat 1 del Tractat de la Unió Europea, i queden exemptes de l'obligació de notificació, per acollir-se al règim de minimis previst en el Reglament (UE) núm. 2023/2831, de la Comissió, de 13 de desembre de 2023, relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis, publicat en el Diario Oficial de la Unión Europea (DO L de 15.12.2023).  
  
La convocatòria queda, a més, sotmesa, en el que siga procedent, a la Llei 38/2003, de 17 de novembre, general de subvencions, al Reial decret 887/2006, de 21 de juliol, pel qual se n'aprova el reglament, i a la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
A este efecte, i en virtut de les facultats que em conferixen l'article 28 de la Llei 5/1983, de 30 de desembre, del Consell, i l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer. Objecte i àmbit de la convocatòria  
L'objecte de la present resolució és convocar per a l'exercici 2024 ajudes en règim de concurrència competitiva, per a donar suport a la realització de projectes d'inversió que suposen la reindustrialització de la Comunitat Valenciana per les pimes vinculades als sectors següents: sector de l'automoció, sector espacial i sector de l'aeronàutica i sector semiconductors; sectors de la biotecnologia, la producció audiovisual, la producció de videojocs, d'animació i de realitat augmentada i virtual; sectors de la ceràmica, del vidre i dels materials de construcció no metàl·lics; indústria del cuir i del calçat; sector de la fabricació d'envasos i embalatges; sectors del joguet, articles d'esport i altres indústries manufactureres; sectors de fabricació de fusta, mobles i aparells d'il·luminació; sectors del marbre, la pedra natural i els àrids; sector metal·lomecànic; sectors del paper i les arts gràfiques; sector del plàstic; indústria química; sector tèxtil i sector de la valorització de materials.  
  
  
Segon. Finançament  
1. Per a l'exercici 2024, les ajudes convocades es finançaran amb càrrec a la línia S1461, del programa pressupostari 722A00, capítol VII dels pressupostos 2024 de la Generalitat, fins a un import global màxim estimat de 27.589.768 euros, procedents de fons propis.  
2. No obstant això, i tal com permet el punt 2 de l'article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat, l'import global màxim anterior es podrà incrementar en una quantia addicional màxima que es fixa en 20 milions d'euros, sense necessitat d'una nova convocatòria, si hi concorre alguna de les circumstàncies següents:  
1. Haver-se presentat en altres convocatòries, sol·licituds d'ajudes per un import inferior a la despesa inicialment prevista per a estes, o per haver-se resolt altres convocatòries per import inferior a la despesa inicialment prevista en estes, o per haver-se reconegut o liquidat obligacions derivades d'altres convocatòries per import inferior a la subvenció concedida. En tot cas, per a poder aplicar la quantia addicional, en qualsevol d'estos casos, s'exigirà que es tracte de convocatòries a càrrec de crèdits de la mateixa secció pressupostària, i que la circumstància que determina l'increment quede degudament certificada per l'òrgan responsable de la instrucció del procediment.  
2. Haver-se incrementat l'import del crèdit pressupostari disponible a conseqüència d'una generació, una ampliació o una incorporació de crèdit.  
3. L'efectivitat de la quantia addicional màxima exigirà la declaració prèvia de la Direcció General d'Indústria de la disponibilitat del crèdit a conseqüència de les circumstàncies abans assenyalades, la publicació prèvia dels crèdits disponibles addicionals en el Diari Oficial de la Generalitat Valenciana, sense que esta publicació supose l'obertura de termini per a presentar noves sol·licituds ni l'inici de nou còmput de termini per a resoldre ni modificar el termini màxim de justificació, i es procedirà, si és el cas, a l'aprovació prèvia de la modificació pressupostària procedent en un moment anterior a la resolució de concessió de la subvenció.  
4. Sense perjuí del que es disposa en els apartats anteriors, i de conformitat amb el punt 6 de l'article 11 de l'esmentat Decret 77/2019, amb posterioritat a la resolució de concessió de les subvencions es podrà dictar una resolució complementària de concessió, que incloga sol·licituds que, fins i tot complits tots els requisits, no hagen sigut beneficiàries per esgotament del crèdit disponible, en el cas que es produïsquen augments eventuals sobrevinguts en este.  
5. S'establix la següent distribució per sectors de l'import global màxim d'esta convocatòria, sense perjuí que a esta se li atorga expressament un caràcter estimatiu, a l'efecte del que disposen els punts 4 i 5 del Decret 77/2019 esmentat:  
  
Sectors Import màxim estimat  
Automoció, sector espacial i de l'aeronàutica, i sector semiconductors 3.450.000 €  
Biotecnologia, producció audiovisual, de videojocs, d'animació i de realitat augmentada i virtual 3.450.000 €  
Ceràmica, vidre i materials de construcció no metàl·lics 3.450.000 €  
Cuir i calçat 3.450.000 €  
Envasos i embalatges 3.450.000 €  
Joguet, articles d'esport i altres indústries manufactureres 3.450.000 €  
Fusta, mobles i aparells d'il·luminació 3.450.000 €  
Marbre, pedra natural i àrids 3.450.000 €  
Metal·lomecànic 3.450.000 €  
Paper i arts gràfiques 3.450.000 €  
Plàstic 3.450.000 €  
Químic 3.450.000 €  
Tèxtil 3.450.000 €  
Valorització de materials 3.450.000 €  
TOTAL 25.144.515 €  
  
  
6. En funció de l'import d'ajuda sol·licitat en cada sector, i a fi de poder atendre el nombre més gran possible de sol·licituds, la distribució estimativa del punt anterior, els crèdits sobrants en sectors excedentaris i, si és el cas, les quanties addicionals en què es puga incrementar el crèdit disponible, podran redistribuir-se entre els sectors que resulten deficitaris, sense necessitat de nova convocatòria. No obstant això, la redistribució definitiva entre sectors dels crèdits es publicarà en el Diari Oficial de la Generalitat Valenciana amb caràcter previ a la resolució de concessió, sense que tal publicitat implique l'obertura de termini per a presentar noves sol·licituds ni l'inici d'un nou còmput de termini per a resoldre, i no modificarà el termini màxim de justificació.  
  
  
Tercer. Empreses beneficiàries  
1. Podran ser beneficiàries d'estes ajudes les petites i mitjanes empreses privades, que desenvolupen o desenvoluparan a la Comunitat Valenciana una activitat industrial productiva vinculada directament als sectors industrials objecte d'esta convocatòria.  
2. A l'efecte d'esta convocatòria, es consideraran com a petites i mitjanes les empreses que donen ocupació a menys de 250 persones i que, a més, o bé tinguen un volum de negoci anual no superior a 77.104.263 d'euros, o bé un balanç general no superior a 38.553.353 d'euros. En el cas d'empreses vinculades o associades, s'hauran d'aplicar les regles per al càlcul dels efectius i els imports financers establides en l'annex I del Reglament UE núm. 651/2014, de la Comissió, de 17 de juny de 2014.  
3. A l'efecte d'esta convocatòria, s'entendrà per empresa privada tota entitat que faça una activitat econòmica independentment de la seua forma jurídica, que no forme part del sector públic, que tinga personalitat jurídica pròpia i diferenciada, i que acredite estar vàlidament constituïda i inscrita en el Registre Mercantil, Registre de cooperatives o en el Registre de societats laborals en el moment de presentar la sol·licitud d'ajuda. Queden, per tant, excloses com a possibles beneficiàries les persones físiques i les comunitats de béns.  
4. A l'efecte d'esta convocatòria, es considerarà que una empresa desenvolupa o es disposa a desenvolupar a la Comunitat Valenciana una activitat industrial productiva si el projecte d'inversió industrial s'executa o s'executarà en un establiment productiu situat a la Comunitat Valenciana, amb independència d'on es trobe el domicili social de l'empresa.  
5. A l'efecte d'esta convocatòria, s'entendrà que una activitat industrial productiva està vinculada directament als sectors industrials objecte d'esta convocatòria quan es justifique i acredite que esta s'enquadra clarament en una de les seccions, divisions, grups i classes d'activitats per sectors descrits en l'annex I d'esta convocatòria, segons la Classificació nacional d'activitats econòmiques (CNAE 2009), aprovada per Reial decret 475/2007, de 13 d'abril.  
  
6. La vinculació directa de l'activitat industrial que cal subvencionar amb els sectors convocats haurà de justificar-se motivadament en l'apartat corresponent de la memòria descriptiva, i acreditar-se de la manera següent:  
a) Hauran d'aportar la nota informativa del Registre Mercantil, Registre de cooperatives o Registre de societats laborals, en què haurà de constar el CNAE del sector pel qual es presenta i que coincidisca amb algun dels de l'annex I d'esta convocatòria.  
b) Només quan concórrega algun dels supòsits descrits en la lletra b de l'apartat 5 del resolc nové, hauran d'aportar, a més de la nota registral anterior, l'informe de la Seguretat Social sobre la situació del codi de compte de cotització de la pime sol·licitant, en què haurà de constar un CNAE que coincidisca amb algun dels de l'annex I d'esta convocatòria.  
7. Seran directament inadmeses, i excloses de la seua baremació, sense necessitat de requeriment previ d'esmena, les sol·licituds que no acrediten adequadament el compliment de tots els requisits per a obtindre la subvenció. Especialment, es considerarà que no complixen amb el requisit de la vinculació sectorial les sol·licituds que no l'acrediten adequadament per:  
a) La no presentació de la nota del Registre Mercantil, del Registre de cooperatives o del Registre de societats laborals, o la no presentació de l'informe de la Seguretat Social, en els casos en què siga exigible per concórrer un dels casos previstos en la lletra b de l'apartat 5 del resolc nové.  
b) La no constància expressa en la nota registral, o en l'informe de la Seguretat Social en els casos en què siga exigible, d'un CNAE que coincidisca amb algun dels de la llista de l'annex I d'esta convocatòria.  
c) La nul·la o insuficient explicació en la memòria de la vinculació directa a un dels sectors de la convocatòria.  
8. Cada empresa només podrà presentar una sol·licitud d'ajuda, per a un únic projecte d'inversió en un mateix establiment industrial. En cas de presentar-se més d'una sol·licitud per la mateixa empresa, més d'un projecte d'inversió o per a més d'un establiment, es considerarà admissible únicament l'última sol·licitud que tinga entrada en la seu electrònica de la Generalitat, o la inversió de menys import. Les sol·licituds que no concreten clarament el sector, o el que es concrete en la memòria no coincidisca amb un dels inclosos en l'annex I de la convocatòria, es considerarà com a incompliment dels requisits per a obtindre la subvenció i seran inadmeses i excloses de la seua baremació, sense necessitat que l'òrgan instructor requerisca prèviament a l'empresa sol·licitant l'esmena de tal incompliment.  
9. No podran obtindre la condició d'empreses beneficiàries les sol·licitants en què concórrega alguna de les circumstàncies previstes en els apartats 2, 3 i 3 bis de l'article 13 de la Llei 38/2003, de 17 de novembre, general de subvencions, especialment les empreses que es troben en situació concursal i no acrediten que tenen un conveni aprovat judicialment.  
10. Per a subvencions d'import superior a 30.000 euros, no podran obtindre la condició de beneficiària les empreses que incomplisquen els terminis de pagament previstos en la Llei 3/2004, de 29 de desembre, per la qual s'establixen mesures de lluita contra la morositat en les operacions comercials.  
  
Quart. Obligacions de les empreses beneficiàries  
1. Les empreses beneficiàries d'estes ajudes hauran de complir totes les obligacions establides en les bases reguladores, en esta convocatòria i en la normativa que li siga aplicable.  
2. Els actius subvencionats hauran d'instal·lar-se i utilitzar-se exclusivament en centres productius situats a la Comunitat Valenciana, i mantindre's en este territori i en l'inventari de l'empresa beneficiària, o en el de l'empresa que la substituïsca en cas de fusions, absorcions, escissions o adquisicions, durant almenys cinc anys, comptats a partir de la finalització del termini de justificació o, si és el cas, del termini ampliat de posada en funcionament dels actius esmentats. Això no impedirà la substitució d'equips o actius que hagen quedat obsolets o s'hagen avariat dins d'este període, sempre que l'activitat econòmica de la beneficiària es mantinga a la Comunitat Valenciana durant el període mínim anterior, i se sol·licite l'autorització prèvia a la Direcció General d'Indústria. La venda o substitució no autoritzada dels actius subvencionats abans del termini indicat de cinc anys comportarà la revocació de la subvenció, amb l'obligació de la devolució íntegra, més els interessos generats des de la data del pagament.  
  
3. En qualsevol moment de la vigència de l'expedient, les empreses sol·licitants hauran d'actualitzar la documentació presentada que haja patit alguna modificació. Especialment, els canvis en la representació, la raó social o l'adreça de correu electrònic de l'entitat quan es produïsquen. Esta comunicació s'haurà de fer utilitzant el tràmit «Aportació de documentació a un expedient obert d'ajudes en la Conselleria d'Innovació, Indústria, Comerç i Turisme», al qual s'accedix a través de l'enllaç següent:  
https://www.gva.es/va/inicio/procedimientos'id\_proc=15432. Es consideraran correctament practicades les notificacions anteriors a la data de comunicació d'estes variacions a l'Administració que s'hagen adreçat a la persona representant o pime sol·licitant i comunicat a l'adreça de correu electrònic que figure en l'apartat C - Notificacions de la sol·licitud.  
4. Les empreses beneficiàries hauran de comunicar qualsevol altra ajuda de minimis rebuda des de la presentació de la sol·licitud, així com altres ajudes públiques per als mateixos costos. L'incompliment d'esta obligació, i amb independència del reintegrament de l'ajuda concedida amb els interessos generats, podrà ser constitutiu d'una infracció administrativa en matèria de subvencions i podrà ser sancionada amb la imposició de sancions pecuniàries i, quan siga procedent, de sancions no pecuniàries, segons el que disposa l'article 59 de la Llei 38/2003, de 17 de novembre, general de subvencions.  
  
Quint. Actuacions subvencionables  
1. Seran subvencionables els projectes d'inversió que suposen la reindustrialització de la Comunitat Valenciana, mitjançant la creació d'un nou establiment industrial, l'ampliació, millora o modernització d'un establiment existent, així com la diversificació de la producció o canvis essencials en els processos productius existents en un establiment.  
2. El pressupost mínim subvencionable del projecte d'inversió industrial serà de 20.000 euros, IVA exclòs, excepte per als sectors de la biotecnologia, la producció audiovisual i la producció de videojocs, animació, realitat augmentada i virtual, que serà de 10.000 euros, IVA exclòs. Les sol·licituds els pressupostos admesos com a subvencionables de les quals no assolisquen estos imports mínims seran inadmeses.  
3. Per a la comprovació del compliment d'este límit mínim se sumaran els costos màxims admesos com a subvencionables dels enumerats en el punt 1 del resolc sèptim. Si en la fase de justificació de la subvenció l'import total admés com a justificat no arriba als pressupostos mínims subvencionables de l'apartat anterior, s'acordarà la revocació total de la subvenció i la pèrdua del dret al cobrament d'esta.  
  
  
Sext. Posada en funcionament dels actius  
La posada en funcionament dels actius subvencionats haurà de produir-se entre l'1 de gener de 2024 i la data de finalització del termini de justificació. No obstant això, amb la prèvia sol·licitud motivada i presentada després de la resolució de concessió a la Direcció General d'Indústria, es podrà autoritzar l'ampliació del termini per a la posada en funcionament d'alguns actius subvencionats, fins a un màxim de nou mesos comptats des de la finalització del termini de justificació. Esta autorització imposarà a l'empresa l'obligació de presentar, en el termini màxim de deu dies hàbils després de finalitzar el termini ampliat, una addenda a l'informe de l'empresa auditora, que acredite la posada en funcionament dels actius autoritzats i, si és el cas, dels requisits que ha de complir l'adquisició d'actius de segona mà. La insuficient acreditació o la falta de presentació d'esta addenda en el termini indicat suposarà la revocació total o parcial de la subvenció, amb reembossament de les quantitats ja percebudes i l'exigència dels interessos de demora des del moment del pagament.  
  
Sèptim. Despeses subvencionables  
1. Tindran la consideració de despeses subvencionables les que, tenint relació amb les actuacions descrites en el resolc quint, s'enquadren en alguna de les categories següents:  
a) Costos externs d'adquisició de maquinària, aparells, equips i altres actius materials directament vinculats a la producció que siguen necessaris per a la implantació, millora o modernització de les línies de producció. S'admetran també com a actius vinculats a la producció industrial els motles i matrius, la maquinària per a certificació o control de qualitat de productes, l'equipament i instal·lació dels laboratoris interns i sales blanques en l'establiment industrial, els transformadors, les depuradores i equips de gestió i/o reducció dels residus, emissions i efluents generats pel procés industrial, els vehicles i equips de transport per l'interior de les instal·lacions industrials, així com, en general, la maquinària i equips relacionats amb el magatzematge, embalatge, preparació i la logística de les matèries primeres, productes intermedis o productes acabats. També es consideren costos vinculats a la producció industrial, i per tant subvencionables, les inversions en instal·lacions de prevenció o extinció d'incendis, així com inversions necessàries per al compliment de la normativa sectorial de seguretat industrial. Tots els equips i actius es consideraran actius materials subvencionables si, a més d'estar vinculats a la producció industrial, estan inscrits en l'inventari de l'empresa beneficiària que, en general, seran els que no es consumixen amb el seu ús i tenen una permanència en l'empresa superior a un any. Se n'exclouen equips com els telèfons mòbils, ordinadors personals, servidors, impressores de documents, tauletes, consoles o similars que estiguen destinats a funcions administratives, així com altres equipaments o instal·lacions com ara portes, control d'accessos, vestuaris, banys, sòls, instal·lacions antirobatori, instal·lacions i l'equipament de despatxos o habitacions i, en general, tots els equips que no estiguen vinculats clarament a la producció industrial.  
b) Els costos de millores en maquinària, aparells, equips i altres actius materials preexistents en l'inventari de l'empresa, sempre que estiguen vinculats a la producció industrial i consistisquen en canvis de components essencials que suposen un avanç substancial en l'eficiència energètica d'esta, en les seues capacitats productives, en la seguretat industrial de l'empresa o en la seguretat laboral de les persones treballadores que les utilitzen. Estos avanços substancials hauran de motivar-se qualitativament i/o quantitativament en la memòria descriptiva, i la justificació insuficient comportarà l'exclusió directa d'estes despeses. No seran subvencionables els costos de meres reparacions i accions de manteniment de maquinària i/o de part dels seus components o elements auxiliars de producció.  
c) Costos externs d'adquisició, disseny a mesura, implantació o posada en funcionament d'actius immaterials, com ara patents, marques, models d'utilitat i llicències de fabricació, dissenys industrials o de producte, així com el programari, les aplicacions o els desenvolupaments i innovacions industrials realitzades per tercers per a l'empresa beneficiària, sempre que estiguen vinculats directament a la producció industrial. Igualment, es consideraran actius vinculats a la producció industrial, entre altres, els actius immaterials destinats a la modelització, simulació i virtualització de processos industrials, els destinats al manteniment preventiu, automatització, i sensorització dels processos industrials, així com les aplicacions de gestió logística interna i externa (CRM) o les tecnologies de gestió integrada de la informació de l'empresa (ERP). També seran subvencionables, si és el cas, els pagaments realitzats, des de l'1 de gener de 2024 fins al termini màxim de justificació, per l'ús sense adquisició d'eixes llicències, dissenys, programari, aplicacions, desenvolupaments o innovacions. En el cas de llicències, també serà subvencionable el pagament de cànon i regalies per a l'adquisició de drets sobre la imatge de persones, personatges o marques per a incorporar-los a productes. No serà subvencionable l'adquisició, el desenvolupament o el pagament per ús de llicències, programari i aplicacions que siguen de propòsit general, com ara sistemes operatius, aplicacions de xarxes, comunicacions o correu, paquets d'ofimàtica, edició i/o tractament genèric de textos o imatges.  
d) Els costos imprescindibles per al registre, obtenció, validació i defensa de patents, marques, models d'utilitat, dissenys i desenvolupaments industrials i altres coneixements tècnics, generats per l'empresa sol·licitant.  
e) Els costos externs incorreguts per a obtindre la certificació o altres formes d'homologació o normalització de productes, composicions, sistemes o processos industrials. També s'admetran com a subvencionables les despeses incorregudes en concepte de verificacions de tercera part sota normes harmonitzades per als assajos de seguretat.  
f) Costos de contractació externa d'enginyeria industrial, sempre que siguen clarament necessaris per a l'execució del projecte d'inversió. Queda expressament exclosa qualsevol forma de consultoria associada a la gestió i tramitació de subvencions, projectes, llicències, autoritzacions administratives, legalitzacions, inscripció en registres i similars que no aporten clarament un coneixement tècnic necessari per a la millora o modernització industrial subvencionada, excepte els costos de legalització i inscripció de les noves instal·lacions o actius adquirits, que sí que seran subvencionables. La partida màxima que es tindrà en compte per a calcular l'import de l'ajuda no podrà superar ni el 15 % del total de les despeses admeses com a subvencionables (actius materials, immaterials, enginyeria i auditoria), ni l'import de 20.000 euros, IVA exclòs.  
  
g) Despeses d'auditoria per a l'elaboració de l'informe de revisió documentació justificativa de la subvenció per empresa auditora externa inscrita com a exercent en el Registre oficial d'auditors de comptes, fins a un import màxim subvencionable de 600 euros, IVA exclòs, per sol·licitud. No obstant això, esta despesa no serà subvencionable en el supòsit que l'empresa beneficiària estiga obligada a auditar els seus comptes anuals.  
2. Són aplicables als conceptes de despesa subvencionable les regles següents:  
a) Només seran admissibles les despeses que s'acredite que han sigut efectivament pagades entre l'1 de gener de 2024 i el termini màxim de justificació, amb independència de la posada en funcionament dels actius subvencionats. No obstant això, s'admetran com a costos pagats en termini els pagaments realitzats en 2023 d'actius que no s'hagen pogut posar en funcionament en eixe exercici per causes alienes a l'empresa, i sempre que la posada en funcionament de l'actiu subvencionat es realitze entre l'1 de gener de 2024 i el termini màxim de justificació o, si és el cas, en el termini ampliat per a la posada en marxa.  
  
a) No seran subvencionables els actius materials sense el marcatge CE i el número de sèrie o sense que s'acompanye de la declaració de conformitat.  
b) No seran subvencionables els costos d'adquisició d'empreses, d'accions o de participacions socials.  
c) No seran subvencionables els costos d'adquisició o arrendament de terrenys, naus industrials, edificis o altres béns immobles.  
  
d) No seran subvencionables les despeses d'obra civil com les inversions materials en urbanització, canalitzacions, portades i escomeses dels servicis necessaris per a l'activitat, fetes fora de l'establiment productiu, ni les inversions per a la construcció, ampliació o adequació de béns immobles. No obstant això, sí que seran subvencionables les inversions en adequació de béns immobles o d'instal·lacions dins de l'establiment productiu, generals o específiques, sempre que siguen imprescindibles per a la instal·lació de nous actius materials adquirits i es justifique específicament en la memòria descriptiva. La justificació insuficient comportarà l'exclusió directa d'estes despeses d'adequació immobiliària o instal·lacions internes. En el cas d'obres que exigisquen projecte tècnic, este haurà de sotmetre's a informe de l'oficina de supervisió de projectes o de tècnics de l'Administració designats per esta, amb caràcter previ a la data de justificació, i acreditar-se la seua existència davant l'empresa auditora.  
  
e) També seran subvencionables els costos de trasllat i posada en funcionament en cas d'actius materials adquirits, incloent-hi els costos de grues, muntatge i desmuntatge dels nous actius o dels quals se substituïxen. Igualment, seran subvencionables els costos de connexió o adaptació dins de l'establiment productiu d'actius preexistents per a la seua correcta connexió amb els nous actius adquirits, sempre que es justifique específicament en la memòria descriptiva la necessitat d'estos.  
f) En el cas d'arrendament financer o usdefruit d'actius materials, només seran subvencionables les quotes pagades entre l'1 de gener de 2024 i el termini màxim de justificació, sempre que s'acredite amb la justificació que el contracte inclou expressament l'obligació d'adquirir l'actiu al final del contracte.  
g) Els costos subvencionats per la present convocatòria no podran rebre simultàniament ajudes públiques d'esta o una altra administració per als mateixos costos. No obstant això, sí que podran rebre altres ajudes públiques per als costos de la lletra d, apartat 1 del resolc sèptim, així com per a altres costos diferents dels subvencionats, sempre que no estiguen inclosos en el model normalitzat de taula de costos estimats, encara que estiguen relacionats amb el mateix projecte d'inversió, tenint en compte, en tot cas, les regles de compatibilitat de l'article 4 de les bases reguladores.  
h) Els costos subvencionats per la present convocatòria hauran d'haver sigut abonats en els terminis de pagament previstos en la normativa sectorial que li siga aplicable o, en defecte d'això, en els establits en la Llei 3/2004, de 29 de desembre, per la qual s'establixen mesures de lluita contra la morositat en les operacions comercials.  
  
i) Només poden considerar-se subvencionables les despeses que, de manera indubtable, responguen a la naturalesa de la inversió que cal subvencionar i resulten estrictament necessàries, d'acord amb la descripció de les actuacions aportada en la memòria. Els costos hauran de tindre un nivell de desglossament suficient per a valorar-ne l'adequació a l'activitat a la qual s'associen i coincidir exactament amb les factures o els costos detallats en la taula de costos estimats. Els costos inclosos en la taula de costos estimats que no s'identifiquen clarament en la descripció de les actuacions de la memòria no seran admesos. Els conceptes amb un desglossament deficient podran ser considerats com a no subvencionables sense necessitat de requeriment previ d'esmena.  
j) No s'acceptaran operacions amb persones o entitats vinculades a l'empresa beneficiària, entenent-se com a tals aquelles en les quals concórrega alguna de les circumstàncies indicades en el punt 2 de l'article 68 del Reglament de la Llei 38/2003, de 17 de novembre, general de subvencions, aprovat pel Reial decret 887/2006, de 21 de juliol.  
k) Quan l'import d'adquisició d'un actiu o servici supere les quanties establides en la legislació vigent de contractació per al contracte menor, l'empresa beneficiària haurà de disposar de, com a mínim, tres ofertes de diferents proveïdors, formulades amb caràcter previ a la contracció del compromís per al lliurament de l'actiu o la realització del servici. L'elecció entre les ofertes presentades s'haurà de fer d'acord amb criteris d'eficiència i economia, i quan no recaiga en la proposta econòmicament més avantatjosa, haurà de justificar-se expressament l'elecció menys econòmica en una declaració responsable. No obstant això, no serà necessari disposar de tres ofertes diferents quan la despesa s'haja contractat amb anterioritat a la data de publicació de la resolució de concessió de l'ajuda, o quan per les característiques especials de l'actiu o el servici, es justifique en una declaració responsable que no hi ha en el mercat nombre suficient d'empreses que els presten o subministren. Les dos declaracions responsables, si és el cas, hauran de presentar-se davant de l'empresa auditora per a la seua comprovació i justificació en l'informe d'auditoria.  
l) Els costos d'adquisició d'actius fixos de segona mà seran subvencionables sempre que complisquen, a més, els requisits següents:  
1r Que conste una declaració de l'empresa venedora sobre l'origen dels béns i que estos no han sigut objecte de finançament públic nacional o de la Unió Europea.  
2n Que el preu no siga superior al valor de mercat i, al mateix temps, siga inferior al cost de béns nous similars. En este sentit, serà imprescindible presentar a l'empresa auditora, juntament amb la justificació, un certificat d'una empresa taxadora independent que ho certifique.  
Si no es pot acreditar el que s'establix en els punts anteriors davant de l'empresa auditora, que haurà de pronunciar-se expressament sobre este tema en el seu informe final per a la justificació i, si és el cas, en addenda, els costos de compra de segona mà no es consideraran subvencionables, i després de la revisió de la documentació justificativa, la subvenció serà minorada en les quanties corresponents a estos costos.  
3. En cap cas es consideraran despeses subvencionables els impostos indirectes quan siguen susceptibles de recuperació o compensació.  
  
4. La justificació a l'empresa auditora dels costos subvencionables s'haurà de fer mitjançant la presentació de les factures o els documents comptables de valor probatori equivalent amb validesa en el tràfic jurídic mercantil o amb eficàcia administrativa i l'acreditació del pagament. L'acreditació del pagament s'haurà de fer amb la documentació següent:  
a) Transferència bancària: còpia del resguard de la transferència en el qual figure el número de factura o, en defecte d'això, el concepte abonat i la còpia del càrrec en compte corresponent.  
b) Xecs i pagarés: còpia del xec o pagaré firmat i còpia de l'extracte bancari del càrrec en compte corresponent. No s'admeten xecs al portador.  
c) Efectes o altres instruments mercantils com el confirming, el factoring o el descompte i avançament bancari sempre que el cobrament del proveïdor estiga garantit: còpia del document o contracte i l'acreditació del pagament al proveïdor per l'entitat que l'haja efectuat.  
No s'admetran pagaments en metàl·lic ni pagaments per finestreta d'entitats de crèdit. Es considerarà efectivament pagada la despesa, a l'efecte de la consideració com a subvencionable, amb la cessió del dret de cobrament de la subvenció a favor de la part creditora per raó de la despesa feta. La justificació a l'empresa auditora d'esta cessió s'haurà de fer presentant-li l'original del document públic o privat en què s'instrumente la cessió del dret de cobrament de la subvenció i, en el cas que les parts actuen a través de representants, els títols d'apoderament en què es verifique la capacitat de les persones firmants de l'acord de cessió per a fer este negoci jurídic. L'informe de l'empresa auditora haurà de fer constar expressament la comprovació d'esta capacitat i adjuntar una còpia íntegra del document de la cessió.  
  
5. Les empreses beneficiàries hauran de presentar, a més, a l'empresa auditora fotografies de les inversions, instal·lacions i equips físics subvencionats, una vegada situats en l'establiment productiu.  
  
Octau. Quantia de l'ajuda  
1. La quantia de la subvenció es determinarà de la manera següent:  
S'aplicarà el percentatge del 30 % al total de les despeses que siguen considerades per la comissió d'avaluació com a subvencionables, o del 40 % en el cas d'inversions en municipis amb el risc de despoblació, llistats en l'annex IV.  
El resultat d'aplicar els percentatges anteriors serà la quantia de la subvenció, sense que en cap cas puga superar l'import de 200.000 euros, que s'establix com a límit màxim de subvenció per empresa per a esta convocatòria.  
A més del límit anterior de 200.000 euros per empresa, l'ajuda de minimis final que es pot concedir no podrà suposar que la suma de les ajudes de minimis concedides a Espanya a la mateixa pime beneficiària, considerada com a única empresa, calculats de data a data entre la data de concessió d'esta subvenció i els tres anys anteriors, siga superior a 300.000 euros, que s'establix com a nou límit d'ajuda de minimis pel Reglament (UE) núm. 2023/2831, de la Comissió, de 13 de desembre de 2023, relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis, publicat en el Diario Oficial de la Unión Europea (DO L de 15.12.2023).  
  
En cas que la subvenció calculada en aplicació dels percentatges inicials de subvenció supere els límits màxims anteriors, es reduirà per a no superar este import de 300.000 euros en 3 anys consecutius ni el de 200.000 euros anterior.  
2. S'entendrà com a única empresa el conjunt d'empreses que tinguen almenys un dels vincles següents entre si:  
a) una empresa posseïx la majoria dels drets de vot de les persones accionistes o sòcies d'una altra empresa;  
b) una empresa té dret a nomenar o revocar la majoria de les i els membres de l'òrgan d'administració, direcció o supervisió d'una altra societat;  
c) una empresa té dret a exercir una influència dominant sobre una altra en virtut d'un contracte subscrit amb esta o d'una disposició continguda en els seus estatuts o en la seua escriptura de constitució;  
c) una empresa, accionista o sòcia a una altra, controla sola, en virtutdd'un acord subscrit amb altres accionistes o sòcies de la segona, la majoria dels drets de vot dels seus accionistes o sòcies d'esta.  
e) Les empreses que mantinguen qualsevol de les relacions previstes en les lletres de la a a la d anteriors a través d'una altra o d'altres empreses també es consideraran una única empresa.  
3. En el cas de fusions o adquisicions d'empreses anteriors a la concessió, totes les ajudes de minimis concedides anteriorment a qualsevol de les empreses que es fusionen es tindran en compte per a determinar si la concessió d'una nova ajuda de minimis a la nova empresa o a l'empresa adquirent supera el límit màxim de 300.000 euros en qualsevol període de tres anys.  
  
Nové. Presentació de sol·licituds, declaracions responsables i documentació annexa  
1. La presentació de les sol·licituds, les declaracions responsables i la documentació annexa per a l'obtenció de les ajudes s'haurà de fer obligatòriament a través del tràmit telemàtic dissenyat per a estes ajudes. No obstant això, si, malgrat estar obligada a presentar electrònicament la sol·licitud, alguna empresa la presenta presencialment, l'administració instructora li requerirà que rectifique este defecte a través de la presentació electrònica en el termini de 10 dies, i es considerarà com a data de la sol·licitud aquella en què es faça la presentació telemàtica, per la qual cosa si esta presentació es produïx després del termini màxim establit en el punt desé, la sol·licitud serà inadmesa per extemporània.  
  
2. Les empreses sol·licitants podran buscar el tràmit telemàtic específic en el catàleg de servicis públics interactius de la Generalitat a través de l'enllaç https://sede.gva.es, o accedir-hi directament en l'apartat d'incentius i ajudes en matèria d'indústria i R+D+i, de la Conselleria d'Innovació, Indústria, Comerç i Turisme, través de l'enllaç següent:  
  
https://portalindustria.gva.es/va/ajudes-convocatories  
Les instruccions i els requisits per a omplir electrònicament la sol·licitud general de subvenció estan disponibles en l'enllaç   
https://cindi.gva.es/va/tramitacion-telematica.  
3. Tant la sol·licitud com les declaracions responsables que cal presentar les haurà de firmar electrònicament l'empresa utilitzant el seu certificat de persona jurídica, un certificat electrònic de representació de persona jurídica emés per qualsevol de les entitats admeses pel portal electrònic de la Generalitat o amb un certificat digital de la persona representant de l'empresa que conste en el Registre de representants de la Generalitat.  
4. En les sol·licituds, a través del tràmit telemàtic, s'hauran d'omplir expressament les dades i declaracions següents:  
a) Dades de domiciliació bancària que, en tot cas, han d'indicar-se en l'apartat «Dades bancàries» del formulari web de sol·licitud general de subvenció del tràmit telemàtic. Només en el cas que no s'hagen presentat estes dades de domiciliació bancària amb anterioritat davant de la Generalitat Valenciana, o si amb posterioritat eixes dades han experimentat qualsevol variació, a més, haurà de realitzar-se el tràmit telemàtic denominat «Procediment per a tramitar les altes, modificacions i baixes de les domiciliacions bancàries (domiciliació bancària). Tràmit automatitzat». El tràmit mencionat està disponible en l'enllaç següent:  
  
https://www.gva.es/va/inicio/procedimientos'id\_proc=22760  
b) Declaració responsable de totes les ajudes obtingudes per l'empresa per als mateixos costos presentats per a esta subvenció.  
c) Declaració responsable que l'empresa no està incursa en alguna de les prohibicions per a obtindre la condició de beneficiària establides en l'article 13 de la Llei 38/2003, de 17 de novembre, general de subvencions.  
d) Declaracions responsables de les dades següents:  
i) CNAE principal de l'empresa, amb un mínim de 4 dígits i, si és el cas, CNAE secundaris.  
ii) Sector específic d'entre els convocats pel qual es presenta l'empresa.  
iii) Si és una empresa obligada a auditar els seus comptes.  
iv) Totes les ajudes de minimis concedides com a única empresa en els anys 2024, 2023, 2022 i 2021, i detall de la data de concessió, per a qualsevol projecte i independentment dels costos subvencionats. El moment en què ha de considerar-se concedida una ajuda de minimis és aquell en què es reconega a l'empresa el dret legal a rebre l'ajuda, amb independència de la data de pagament de l'ajuda de minimis a l'empresa. En cas en què l'import total declarat com a ajuda de minimis rebuda no coincidisca amb l'import que es comprovarà per esta administració en la Base de dades nacional de subvencions, es considerarà com a ajuda de minimis rebuda la quantia total que resulte més alta entre la declarada i la comprovada, sense necessitat de cap requeriment, i excepte acreditació justificada del motiu de la diferència entre els dos imports.  
v) Declaració responsable del tipus d'empresa sol·licitant (autònoma, associada i/o vinculada), així com del període de referència al qual fan referència les dades d'efectius UTA, balanç general i volum de negoci.  
vi) Si és una empresa que, d'acord amb la normativa comptable, pot presentar compte de pèrdues i guanys abreujat, segons el que disposa l'article 13.3 bis de la Llei general de subvencions, declaració en la qual afirma que assolix el nivell de compliment dels terminis de pagaments previstos en la Llei 3/2004, de 29 de desembre, per la qual s'establixen mesures de lluita contra la morositat en les operacions comercials.  
  
vii) Criteris de preferència per als casos d'empat de puntuació d'acord amb el que establix l'annex III d'esta convocatòria, quan concórreguen en l'empresa sol·licitant en la data de presentació de la sol·licitud d'ajudes. La falta d'ompliment d'algun d'estos apartats s'entendrà com que l'empresa sol·licitant no reunix estos criteris de desempat, sense que calga cap requeriment d'esmena per part de la Direcció General d'Indústria.  
viii) Resum de les despeses subvencionables, en el qual es desglossa l'import total pressupostat sense IVA d'actius materials, actius immaterials, costos d'enginyeria industrial i costos d'auditoria, respectant, en tot cas, els límits establits en el resolc sèptim.  
ix) Declaració responsable que l'empresa disposa de les autoritzacions administratives preceptives, es troba inscrita en els registres públics pertinents i complix amb els requisits exigits per les disposicions que els són aplicables; que es troben al corrent en el compliment de la Llei 6/2014, de 25 de juliol, de prevenció, qualitat i control ambiental d'activitats a la Comunitat Valenciana; que complix les precisions de la Llei orgànica 3/2007, de 22 de març, per a la igualtat efectiva de dones i hòmens, i de la Llei 9/2003, de 2 d'abril, per a la igualtat entre dones i hòmens; que està al corrent en el compliment del Reial decret legislatiu 1/2013, de 29 de novembre, pel qual s'aprova el text refós de la Llei general de drets de les persones amb discapacitat i de la seua inclusió social, i que l'empresa complix els terminis de pagament previstos en la Llei 3/2004, de 29 de desembre, per la qual s'establixen mesures de lluita contra la morositat en les operacions comercials.  
  
x) Declaració responsable en la qual s'indique l'adreça web en la qual es farà constar la publicitat en el cas que empresa sol·licitant resulte beneficiària de l'ajuda.  
xi) Declaració responsable de si la inversió es realitzarà en un municipi en risc de despoblació dels enumerats en l'annex IV.  
5. Juntament amb la sol·licitud i les declaracions responsables anteriors s'hauran d'annexar necessàriament, a través del tràmit telemàtic, els documents preceptius següents:  
a) En qualsevol cas, una nota informativa expedida pel Registre Mercantil, o document oficial equivalent per al cas de cooperatives i societats laborals, expedida amb data no superior a un mes d'antelació a la sol·licitud de la subvenció, en què s'indiquen els epígrafs registrals següents relatius a l'empresa sol·licitant: dades generals, capital social, administradors/ores/ càrrecs, apoderats/ades, inscripcions, depòsits de comptes. Si hi figuren inscrites situacions especials, hauran de constar explicades en la nota informativa o aportar-se nota addicional sobre este tema, la qual cosa serà obligatòria en el cas de situacions concursals.  
  
b) Exclusivament en els casos següents, caldrà aportar al costat de la nota registral anterior un informe de la Seguretat Social sobre la situació del codi de compte de cotització, que no podrà tindre una antiguitat superior a un mes des de la data de presentació de la sol·licitud, i haurà de contindre un CNAE amb 4 dígits que coincidisca amb algun dels inclosos en l'annex I:  
i) En el cas que en la nota informativa del Registre Mercantil presentada no conste expressament el codi CNAE amb un mínim de 4 dígits en cap dels apartats.  
ii) En el cas que el CNAE que conste en la nota informativa no coincidisca amb algun dels inclosos en l'annex I d'esta convocatòria o este siga diferent del de l'activitat industrial per a la qual l'empresa sol·licita l'ajuda.  
iii) En el cas de les pimes industrials amb forma jurídica de cooperatives o societats laborals que no estiguen inscrites en el Registre Mercantil.  
No s'admetrà la presentació d'escriptures de constitució, declaracions d'IAE o una altra documentació diferent de la indicada anteriorment com a forma d'acreditació de la vinculació al sector pel qual es presenta l'empresa sol·licitant.  
c) Model normalitzat d'una memòria descriptiva del projecte d'inversió per al qual se sol·licita l'ajuda, que haurà de contindre tots els apartats, les descripcions, les dades i les justificacions establits en l'annex II d'esta convocatòria. Esta memòria serà l'únic referent per a aplicar els criteris de valoració, per la qual cosa l'absència o l'ompliment incomplet o deficient d'esta, així com una memòria difícil de comprendre, generaran una menysvaloració del projecte o fins i tot podran suposar una denegació de la sol·licitud, sense necessitat de requeriment per part de la Direcció General d'Indústria per a millorar-la o omplir-la degudament.  
d) Model normalitzat de taula de costos estimats, amb el desglossament detallat del pressupost subvencionable.  
e) Només per a aquelles empreses associades o vinculades a unes altres, hauran d'aportar degudament emplenats els annexos i fitxes corresponents que estaran disponible com a annexos, al costat del model de declaració de pime. Les empreses autònomes bastarà que emplenen els apartats respectius en el formulari web.  
f) Exclusivament per a les empreses que, d'acord amb la normativa comptable, no puguen presentar compte de pèrdues i guanys abreujat, i per a acreditar el compliment dels terminis legals de pagament segons exigix l'article 13.3 bis de la Llei general de subvencions, haurà d'aportar alternativament només un dels documents següents:  
1r Certificació emesa per auditor/a inscrit en el Registre oficial d'auditors de comptes que continga una transcripció desglossada de la informació en matèria de pagaments descrita en la memòria dels últims comptes anuals auditats, quan d'estos comptes es desprenga que almenys el 90 % de les factures d'empreses proveïdores emeses a l'empresa sol·licitant durant l'exercici auditat han sigut pagades dins del termini màxim establit en la normativa de morositat. Esta certificació serà vàlida fins que resulten auditats els comptes anuals de l'exercici següent.  
2n En el cas que no siga possible emetre el certificat al qual es referix el número anterior, «Informe de procediments acordats», elaborat per l'auditor/a inscrit en el Registre oficial d'auditors de comptes, que, segons la revisió d'una mostra representativa de les factures pendents de pagament a empreses proveïdores de la societat a una data de referència, no superior a un mes de la data de l'emissió de l'informe, concloga sense la detecció d'excepcions al compliment dels terminis de pagament de la Llei 3/2004, de 29 de desembre, o en el cas que es detecten, estes no impedisquen assolir el nivell de compliment del 90 %. Este informe tindrà una validesa de 6 mesos des de la data de referència.  
  
g) Exclusivament en el cas que l'empresa denegue expressament en la seua sol·licitud l'autorització a la Direcció General d'Indústria perquè obtinga de manera directa, a través de certificats electrònics, l'acreditació del compliment d'obligacions tributàries i davant de la Seguretat Social, en els termes que preveuen els articles 18 i 19 del Reial decret 887/2006, de 21 juliol, pel qual s'aprova el Reglament de la Llei 38/2003, de 17 de novembre, general de subvencions, haurà d'annexar les certificacions que s'indiquen a continuació:  
i) De l'Agència Estatal d'Administració Tributària, el certificat que acredite que l'empresa es troba al corrent de les seues obligacions tributàries.  
ii) De la Tresoreria General de la Seguretat Social, el certificat acreditatiu que l'empresa es troba al corrent en el compliment de les seues obligacions amb la Seguretat Social.  
iii) De l'Agència Tributària Valenciana, el certificat acreditatiu que l'empresa no té deutes de naturalesa tributària amb la Generalitat.  
  
Les certificacions expedides per les administracions tributàries i per la Seguretat Social tindran una validesa de sis mesos des de la data d'expedició, d'acord amb el que establix l'article 23.3 del Reial decret 887/2006, pel qual s'aprova el Reglament de la Llei 38/2003, de 17 de novembre, general de subvencions. La Direcció General d'Indústria podrà requerir l'empresa si la informació obtinguda presenta alguna incidència.  
  
Desé. Termini de presentació de sol·licituds  
1. El termini de presentació de sol·licituds serà des del 23 de febrer fins al 20 de març de 2024, els dos dies inclosos. Només s'admetran les sol·licituds que hagen sigut gravades en el registre electrònic de la Generalitat fins a les 23:59.59 hores (hora oficial peninsular espanyola) del 20 de març de 2024.  
2. L'avaluació de les sol·licituds es farà exclusivament sobre la informació aportada en la memòria durant el període d'admissió de sol·licituds i no s'admetran millores, addicions o substitucions de les memòries o de la informació aportada que siguen posteriors al 20 de març de 2024, per tractar-se de procediments de concessió en concurrència competitiva. Per este mateix motiu, la falta de presentació de la memòria descriptiva entre el 23 de febrer i el 20 de març de 2024 no serà un defecte corregible, per la qual cosa no es requerirà les empreses sol·licitants per a l'esmena, l'aportació o la millora, i s'acordarà d'ofici la inadmissió de la sol·licitud per impossibilitat d'avaluació de l'expedient.  
  
Onzé. Esmena de sol·licituds  
1. Quan la sol·licitud no acompanye la documentació que, d'acord amb esta resolució, resulte corregible i es considere necessària per a resoldre, es requerirà l'empresa perquè, en el termini de 10 dies hàbils, esmene la falta o acompanye els documents requerits, amb indicació que, si així no ho fa, se li tindrà per desistida la petició, amb la resolució prèvia que haurà de ser dictada en els termes previstos en la legislació bàsica esmentada. L'aportació de la documentació corresponent requerida s'haurà de fer mitjançant el tràmit «Aportació de documentació a un expedient obert d'ajudes en la Conselleria d'Innovació, Indústria, Comerç i Turisme», al qual s'accedix a través de l'enllaç següent:  
  
https://www.gva.es/va/inicio/procedimientos'id\_proc=15184  
2. La notificació electrònica dels actes administratius produirà efectes jurídics, ja que esta via és obligatòria per a les persones jurídiques. De conformitat amb l'article 43 de la Llei 39/2015, d'1 d'octubre, del procediment administratiu comú de les administracions públiques, i amb l'article 54 del Decret 220/2014, la pràctica de la notificació electrònica es farà, amb caràcter general, per compareixença electrònica, de la manera següent:  
a) L'empresa sol·licitant o la persona representant degudament registrada han d'accedir al contingut de l'actuació administrativa corresponent a través de la seu electrònica de la Generalitat. Prèviament, s'enviarà un avís de notificació de caràcter informatiu per correu electrònic a l'adreça facilitada en la sol·licitud, que li comunicarà l'existència d'una notificació, així com l'adreça de la pàgina web a què cal accedir per a obtindre-la.  
b) Este avís de notificació haurà d'especificar, a més de les dades que permeten la identificació de la notificació, de conformitat amb el que es disposa en la Llei 39/2015, d'1 d'octubre, del procediment administratiu comú de les administracions públiques, que transcorreguts deu dies naturals a partir de la data de posada a disposició de la notificació sense que s'hi accedisca, això equivaldrà al rebuig de la notificació a l'efecte previst en la normativa legal vigent, llevat que d'ofici o a instància de l'empresa destinatària es comprove la impossibilitat tècnica o material de l'accés.  
c) La notificació contindrà la identificació de l'òrgan administratiu que efectua la notificació, la referència al tipus de document que es notifica, el número d'expedient al qual es referix, i la data i el registre d'eixida.  
d) Si l'empresa accepta la notificació en el termini atorgat, podrà accedir als documents objecte d'esta, que també tindran format per a impressió.  
e) Es deixarà constància de l'acceptació o el rebuig de la notificació electrònica en el termini atorgat en l'expedient administratiu, cosa que produirà els efectes previstos en la Llei 39/2015, d'1 d'octubre, del procediment administratiu comú de les administracions públiques.  
  
Dotzé. Criteris de valoració de les sol·licituds  
1. El procediment de concessió de les subvencions es tramitarà en règim de concurrència competitiva, mitjançant la comparació per sector de totes les sol·licituds que s'hi admeten, segons els criteris, puntuacions, regles, llindars mínims i criteris de desempat indicats en els annexos II i III d'esta resolució, per a la qual cosa s'establirà una priorització per sector entre les quals hagen assolit almenys la puntuació mínima de 50 punts i sense poder superar la llista sectorial prioritzada, en cap cas, el crèdit pressupostari total de la convocatòria ni els límits de la redistribució sectorial definitiva.  
2. No obstant això, quan l'import de la subvenció proposat per la comissió d'avaluació per a una empresa siga inferior a l'ajuda sol·licitada per esta, amb motiu d'insuficiència de crèdit pressupostari, es podrà instar a la sol·licitant la reformulació de la sol·licitud per a ajustar els compromisos i condicions a la subvenció atorgable. Una vegada que l'empresa accepte la reformulació, es remetrà a l'òrgan competent perquè dicte la resolució. En tot cas, la reformulació de sol·licituds haurà de respectar l'objecte, les condicions i la finalitat de la subvenció, així com els criteris de valoració establits.  
  
3. En cas que el crèdit pressupostari disponible en la convocatòria siga suficient per a atendre totes les sol·licituds que hagen aconseguit almenys la puntuació mínima de 50 punts, no caldrà fixar orde de prelació entre les que reunisquen els requisits establits en la convocatòria.  
  
4. En cas que el crèdit pressupostari disponible en la convocatòria siga insuficient per a atendre totes les sol·licituds que hagen aconseguit almenys la puntuació mínima de 50 punts, la comissió d'avaluació podrà formular una llista de reserva per a l'aplicació del que disposa el punt 4 del resolc segon. La llista de reserva s'iniciarà per la primera empresa exclosa de l'ajuda del sector deficitari amb nota de tall més alta, seguida per la primera empresa exclosa d'ajuda del següent sector deficitari amb la següent nota de tall més alta, i es continuarà successivament per les primeres i consecutives empreses de cada sector deficitari segons la nota de tall. En cas d'igualtat en la nota de tall en dos o més sectors deficitaris, es prioritzarà per la nota obtinguda per les empreses d'eixos sectors i, si és el cas, pels criteris de desempat entre estes. Dins de cada sector, l'ordenació de les empreses es farà igualment per la puntuació obtinguda i criteris de desempat.  
  
Tretzé. Comissió d'avaluació  
De conformitat amb el que disposa l'article 24 de les bases reguladores, la comissió d'avaluació elevarà a la persona titular de la Direcció General d'Indústria les corresponents propostes de concessió d'ajudes, amb determinació de les quanties, així com, si és el cas, de denegació d'ajudes, de desistiment o inadmissió de sol·licituds, amb expressa menció dels motius concurrents en cada cas.  
  
Catorzé. Resolució de concessió  
1. Es delega en la Direcció General d'Indústria la resolució estimatòria o desestimatòria de les sol·licituds d'estes ajudes, així com la inadmissió de les sol·licituds que no reunisquen els requisits necessaris i el desistiment d'estes per no esmenar-se adequadament en el termini concedit o altres motius.  
2. El termini màxim per a resoldre i notificar la resolució serà de sis mesos a comptar de la publicació de la corresponent convocatòria en el Diari Oficial de la Generalitat Valenciana.  
3. Transcorregut el termini esmentat abans sense que s'haja notificat una resolució expressa, les empreses interessades podran entendre desestimades les seues sol·licituds per silenci administratiu. Tot això, sense perjuí que subsistisca l'obligació legal de l'Administració de resoldre expressament sobre la petició formulada.  
4. En aplicació de l'article 45.1.b de la Llei 39/2015, d'1 d'octubre, del procediment administratiu comú de les administracions públiques, la resolució del procediment de concessió es notificarà a les empreses interessades mitjançant la publicació en el Diari Oficial de la Generalitat Valenciana. També es publicarà en la pàgina web de la Conselleria d'Innovació, Indústria, Comerç i Turisme, i en la Base de dades nacional de subvencions, en compliment del que s'establix sobre publicitat de subvencions en la Llei 38/2003, de 17 de novembre, general de subvencions.  
5. Si, a conseqüència de possibles renúncies a les subvencions concedides, minoracions de les ajudes concedides o d'altres circumstàncies posades de manifest amb posterioritat a la resolució de concessió, es produïxen augments sobrevinguts de la disponibilitat pressupostària, es podrà dictar una resolució de concessió addicional, sense necessitat d'obrir un nou període de presentació de sol·licituds, seguint l'orde establit en la llista de reserva, una vegada excloses les empreses que no es troben al corrent de les obligacions tributàries i de Seguretat Social, i les que, amb un requeriment previ, no confirmen expressament que efectuaran la inversió per a la qual van sol·licitar l'ajuda. La resolució de concessió addicional podrà establir un termini màxim de justificació més ampli dins de l'exercici 2024, i no podrà superar en cap cas la nova disponibilitat pressupostària.  
  
  
Quinzé. Resolució d'incidències, renúncies i supòsits de modificació de la subvenció  
1. Es delega en la Direcció General d'Indústria la resolució de les incidències que es produïsquen amb anterioritat o posterioritat a la concessió, especialment les que es referixen a renúncies i modificacions del projecte subvencionat i de la subvenció concedida.  
2. L'empresa beneficiària haurà de dur a terme el projecte objecte de subvenció en la forma que es descriu en la sol·licitud i en la memòria corresponent, i de manera que es complisca la finalitat de l'ajuda, respectant els costos indicats en la memòria descriptiva i en la taula de costos, pels imports que s'hi especifiquen. Si durant l'execució del projecte es produïxen circumstàncies imprevisibles en el moment de la sol·licitud que modifiquen el projecte presentat, podrà sol·licitar electrònicament a la Direcció General d'Indústria, dins del termini que s'establisca en la resolució de concessió, l'autorització de les modificacions del projecte, que s'entendrà concedida en cas de no notificar-se la resolució en el termini d'un mes des de la sol·licitud.  
3. Les sol·licituds d'autorització de la modificació en cap cas podran suposar un increment en l'import de l'ajuda concedida. No serà admesa cap modificació de l'actuació subvencionada que comprometa el fi per al qual es va concedir l'ajuda o quan, com a resultat d'esta modificació, la valoració del projecte haja resultat inferior. Només per circumstàncies extraordinàries, es podran admetre modificacions degudament justificades, el resultat de les quals reduïsca més del 50 % l'import del pressupost aprovat del projecte inicial.  
4. En el cas que les empreses beneficiàries no puguen executar el projecte d'inversió almenys en un 50 % del pressupost aprovat, hauran de presentar la renúncia al seu dret dins del termini establit en la resolució de concessió. L'incompliment d'esta obligació, i amb independència del reintegrament de l'ajuda concedida amb els interessos generats, podrà ser constitutiu d'una infracció administrativa en matèria de subvencions i podrà ser sancionada amb la imposició de sancions pecuniàries i, quan siga procedent, de sancions no pecuniàries, segons el que disposa l'article 59 de la Llei 38/2003, de 17 de novembre, general de subvencions.  
  
Setzé. Justificació i pagament de les ajudes  
1. Les empreses beneficiàries hauran de presentar la documentació justificativa fins al termini màxim de justificació del 4 de novembre de 2024 o, si és el cas, el termini màxim establit en la resolució de concessió addicional, mitjançant el tràmit telemàtic que es concretarà en la resolució de concessió d'ajudes.  
2. La documentació justificativa que caldrà presentar és la següent:  
  
a) Model normalitzat de l'informe d'empresa auditora de comptes, degudament omplit en tots els apartats i firmat electrònicament per esta.  
  
b) Model normalitzat de taula de costos realitzats i efectivament pagats amb motiu del projecte d'inversió subvencionat, que es considerarà com a compte justificatiu, i haurà d'estar firmat electrònicament per l'empresa beneficiària i, optativament, per l'empresa auditora de comptes.  
c) Model normalitzat de memòria justificativa.  
d) Només en el cas que l'empresa beneficiària haja denegat expressament l'autorització a la Direcció General d'Indústria perquè obtinga de manera directa, a través de certificats electrònics, l'acreditació del compliment d'obligacions tributàries i davant de la Seguretat Social, haurà d'aportar, a més, les certificacions indicades en el punt 5, apartat g, del resolc nové d'esta resolució.  
3. La Direcció General d'Indústria podrà requerir la informació addicional que, en cada cas, estime necessària per a acreditar el compliment de les condicions imposades en la concessió de la subvenció.  
4. Després de la revisió de la documentació justificativa i la seua esmena, si és el cas, per part de l'empresa beneficiària, la Direcció General d'Indústria reconeixerà l'obligació i proposarà el pagament de la subvenció en l'import que corresponga amb càrrec a la línia S1461 del programa pressupostari 722A00, capítol 7, de l'exercici 2024.  
  
Desseté. Minoració i reintegrament de les ajudes  
1. En el cas que l'empresa beneficiària justifique un import inferior a l'aprovat en la concessió, l'import de l'ajuda es reduirà en la quantia corresponent, sempre que la justificació del projecte d'inversió subvencionat assolisca almenys el 50 % del pressupost aprovat inicial o el 70 % del pressupost del projecte modificat amb una autorització prèvia.  
   
2. Serà procedent la revocació de les ajudes, amb pèrdua total del dret al cobrament de la subvenció i, si és el cas, el reintegrament de les ajudes concedides, amb reemborsament de les quantitats ja percebudes i l'exigència dels interessos de demora des del moment del pagament, en els supòsits en què les empreses beneficiàries incomplisquen les obligacions i els requisits que s'establixen en esta convocatòria i en les bases reguladores, especialment en els supòsits següents:  
a) Incompliment de la realització del projecte aprovat, de les condicions i els requisits de la convocatòria o de la resolució de concessió.  
  
b) Incompliment dels fins per als quals es va concedir la subvenció.  
  
c) Nul·la o insuficient justificació de la subvenció en el termini màxim establit.  
d) En els casos en què concórrega alguna de causes de reintegrament que establix l'article 37 de la Llei general de subvencions.  
3. A l'efecte del que es disposa en els apartats anteriors, es podrà considerar que s'ha produït un incompliment total, que comporta la revocació de la subvenció i, si és el cas, el reintegrament total de l'ajuda pagada, més els interessos de demora des del pagament de la subvenció, en els casos següents:  
a) Modificació no autoritzada d'alguna de les característiques essencials del projecte aprovat.  
b) Justificació inferior al 50 % del pressupost aprovat inicial, o del 70 % del pressupost del projecte modificat amb una autorització prèvia.  
c) Alteració substancial dels fins per als quals es va concedir la subvenció.  
4. Es delega en la Direcció General d'Indústria la resolució per la qual s'acorde la minoració, la revocació o el reintegrament de les ajudes, que haurà d'ajustar-se a les previsions que contenen la Llei general de subvencions, el reglament de desplegament d'esta i l'article 172 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
Dihuité. Informació i publicitat  
Totes les empreses beneficiàries que perceben un import superior a 10.000 euros per esta convocatòria hauran de publicar obligatòriament la concessió de l'ajuda en un apartat específic, permanentment i fàcilment accessible de la seua pàgina web, i indicar-hi almenys l'any i import concedit, el número d'expedient i una referència genèrica del projecte d'inversió per al qual s'ha concedit. El compliment d'esta obligació es justificarà davant de l'empresa auditora, mitjançant l'URL de la web en la qual conste esta publicitat. L'incompliment d'esta obligació de publicitat es podrà considerar com a justificació insuficient de la subvenció, amb les conseqüències jurídiques establides en el resolc desseté d'esta resolució. Esta informació haurà de mantindre's publicada en este apartat específic, permanentment i fàcilment accessible de la pàgina web almenys durant 3 anys comptats des de la data límit de justificació de les ajudes.  
  
Denové. Recursos  
Contra esta resolució, que posa fi a la via administrativa, podrà interposar-se, potestativament, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, un recurs de reposició davant del mateix òrgan que l'ha dictada, en el termini d'un mes a comptar des de l'endemà de la publicació en el Diari Oficial de la Generalitat Valenciana, o directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, a comptar des de l'endemà de la publicació en el Diari Oficial de la Generalitat Valenciana, de conformitat amb el que es preveu en l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Vinté. Tractament de dades de caràcter personal  
1. La participació en la present convocatòria comporta el tractament de dades de caràcter personal de les persones sol·licitants per part de la Conselleria d'Innovació, Indústria, Comerç i Turisme, que serà la responsable del tractament.  
2. Les dades personals recollides procediran de les sol·licituds presentades per les persones sol·licitants o els seus representants.  
Les dades que es proporcionen seran tractades per la Conselleria d'Innovació, Indústria, Comerç i Turisme en l'exercici de les competències que té atribuïdes, amb la finalitat exclusiva de gestionar la sol·licitud de subvenció presentada segons el que s'establix en l'activitat de tractament denominada «Subvencions o ajudes econòmiques» del Registre d'activitats de tractament d'esta conselleria (accessible en l'adreça web següent: https://cindi.gva.es/documents/415580741/048442875/RATGEN004.pdf), en la convocatòria, en les bases reguladores, en la Llei 38/2003, de 17 de novembre, general de subvencions, i la normativa de desplegament, en la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i, supletòriament, en la Llei 39/2015, d'1 d'octubre, del procediment administratiu comú de les administracions públiques.  
  
3. Les persones sol·licitants tenen els drets següents:  
a) A exercir els drets d'accés, rectificació, supressió i portabilitat de les seues dades personals, limitació i oposició del seu tractament i no ser objecte de decisions individuals automatitzades respecte de les seues dades personals registrades en esta conselleria, i presentar la corresponent sol·licitud davant de la seua sotssecretaria, bé a través del tràmit telemàtic disponible a este efecte: https://www.gva.es/va/inicio/procedimientos'id\_proc=g19970 o bé presentant un escrit en el registre d'entrada d'esta conselleria, segons siga procedent.  
b) Reclamació davant de l'Agència Espanyola de Protecció de Dades.  
Si les persones interessades entenen que s'han vist perjudicades pel tractament o en l'exercici dels seus drets, poden presentar una reclamació davant de l'Agència Espanyola de Protecció de Dades a través de la seu electrònica accessible en la pàgina web   
https://www.aepd.es/  
c) Delegació de Protecció de Dades.  
- En tot cas, les persones sol·licitants podran contactar amb el delegat/ada de Protecció de Dades de la Generalitat Valenciana a través de:  
  
Adreça electrònica: kqr@bfu.tt  
Adreça postal: passeig de l'Albereda, 16 - 46638 València  
- Sense perjuí de qualsevol altre recurs administratiu o acció judicial, si la persona interessada considera vulnerat el seu dret a la protecció de dades, pot reclamar davant de la Delegació de Protecció de Dades de la Generalitat Valenciana (de manera presencial o telemàtica, segons siga procedent), de conformitat amb el que es preveu en el procediment següent: https://sede.gva.es/va/inicio/procedimientos'id\_proc=22693; això, sense perjuí de la ja possibilitat esmentada de reclamar davant de l'Agència Espanyola de Protecció de Dades.  
4. Més informació de protecció de dades:  
https://cindi.gva.es/documents/262855596/546466570/info\_proteccion\_datos\_CIICT\_es.pdf  
  
Vint-i-uné. Verificació de dades  
1. D'acord amb el que s'establix en la disposició addicional octava de la Llei orgànica 3/2018, de 5 de desembre, de protecció de dades personals i garantia dels drets digitals, i en l'article 4 de la Llei 40/2015, d'1 d'octubre, de règim jurídic del sector públic, i en l'article 13 de la Llei 38/2003, de 17 de novembre, general de subvencions, l'òrgan gestor podrà verificar les dades manifestades per les persones interessades amb la finalitat de comprovar-ne la veracitat i l'exactitud.  
  
2. La potestat de verificació inclou verificar la identitat de la persona sol·licitant o, si és el cas, del seu representant, i consultar les dades següents que consten en la Base de dades nacional de subvencions (BDNS): les subvencions i ajudes que li han sigut concedides, incloses aquelles a les quals se'ls aplica la regla de minimis, i que la persona sol·licitant no està inhabilitada per a percebre subvencions.  
  
València, 15 de febrer de 2024.- La consellera d'Innovació, Indústria, Comerç i Turisme: Nuria Montes de Diego.  
  
  
ANNEX I  
CNAE sectors convocats  
  
AUTOMOCIÓ, ESPACIAL I AERONÀUTICA I SEMICONDUCTORS  
2211. Fabricació de pneumàtics i cambres de cautxú; reconstrucció i recautxutatge de pneumàtics.  
2611. Fabricació de components electrònics.  
2612. Fabricació de circuits impresos acoblats.  
2651. Fabricació d'instruments i aparells de mesura, verificació i navegació per al sector de l'automoció, el sector espacial i de l'aeronàutica, o per a qualsevol dels equips de transport descrits en els CNAE anteriors.  
2711. Fabricació de motors, generadors i transformadors elèctrics per al sector de l'automoció, el sector espacial i de l'aeronàutica, o per a qualsevol dels equips de transport descrits en els CNAE anteriors.  
  
2740. Fabricació de llums i aparells elèctrics d'il·luminació per al sector de l'automoció, el sector espacial i de l'aeronàutica, o per a qualsevol dels equips de transport descrits en els CNAE anteriors.  
  
2910. Fabricació de vehicles de motor.  
2920. Fabricació de carrosseries per a vehicles de motor; fabricació de remolcs i semiremolcs.  
2931. Fabricació d'equips elèctrics i electrònics per a vehicles de motor.  
2932. Fabricació d'altres components, peces i accessoris per a vehicles de motor.  
3011. Construcció de vaixells i estructures flotants.  
3012. Construcció d'embarcacions de recreació i esport.  
3020. Fabricació de locomotores i material ferroviari.  
3030. Construcció aeronàutica i espacial i la maquinària.  
3040. Fabricació de vehicles militars de combat.  
3091. Fabricació de motocicletes.  
3092. Fabricació de bicicletes i de vehicles per a persones amb discapacitat.  
3099. Fabricació d'un altre material de transport n. c. a. p.  
6209. Altres servicis relacionats amb les tecnologies de la informació i la informàtica sempre que en la memòria es justifique adequadament que les inversions van dirigides a la producció o el disseny de semiconductors.  
6311. Processament de dades i activitats relacionades, sempre que en la memòria es justifique adequadament que les inversions van dirigides a la producció o el disseny de semiconductors.  
7112. Servicis tècnics d'enginyeria i altres activitats relacionades amb l'assessorament tècnic sempre que en la memòria es justifique adequadament que les inversions van dirigides a la producció o el disseny de semiconductors.  
7219. Una altra investigació i desenvolupament experimental en ciències naturals i tècniques, sempre que en la memòria es justifique adequadament que les inversions van dirigides a la producció o el disseny de semiconductors.  
  
La falta de l'adequada justificació de la condició anterior podrà comportar la inadmissió de la sol·licitud i l'exclusió de la baremació, sense necessitat que l'òrgan instructor requerisca prèviament l'empresa sol·licitant per a l'esmena d'este defecte.  
  
  
BIOTECNOLOGIA  
7211. Investigació i desenvolupament experimental en biotecnologia sempre que en la memòria es justifique adequadament que les inversions estan destinades principalment a produir un producte biotecnològic final i tangible per a comercialitzar-lo.  
7219. Una altra investigació i desenvolupament experimental en ciències naturals i tècniques, sempre que en la memòria es justifique adequadament que les inversions estan destinades principalment a produir un producte biotecnològic final i tangible per a comercialitzar-lo.  
  
La falta de l'adequada justificació de la condició anterior podrà comportar la inadmissió de la sol·licitud i l'exclusió de la baremació, sense necessitat que l'òrgan instructor requerisca prèviament l'empresa sol·licitant per a l'esmena d'este defecte.  
  
  
PRODUCCIÓ AUDIOVISUAL  
5912. Activitats de postproducció cinematogràfica, de vídeo i de programes de televisió.  
5915. Activitats de producció cinematogràfica i de vídeo.  
5916. Activitats de produccions de programes de televisió.  
5920. Activitats de gravació de so i edició musical.  
6209. Altres servicis relacionats amb les tecnologies de la informació i la informàtica, sempre que en la memòria es justifique adequadament que les inversions estan destinades principalment a la producció audiovisual.  
7420. Activitats de fotografia, sempre que en la memòria es justifique adequadament que les inversions estan destinades principalment a la producció audiovisual.  
7430. Activitats de traducció i interpretació, sempre que en la memòria es justifique adequadament que les inversions estan destinades principalment a la producció audiovisual.  
7729. Lloguer d'altres efectes personals i articles d'ús domèstic, sempre que en la memòria es justifique adequadament que les inversions estan destinades principalment a la producció audiovisual.  
7733. Lloguer de maquinària i equip d'oficina, inclosos ordinadors, sempre que en la memòria es justifique adequadament que les inversions estan destinades principalment a la producció audiovisual.  
  
7739. Lloguer d'una altra maquinària, equips i béns tangibles n. c. a. p., sempre que en la memòria es justifique adequadament que les inversions estan destinades principalment a la producció audiovisual.  
  
8230. Organització de convencions i fires de mostres, sempre que en la memòria es justifique adequadament que les inversions estan destinades principalment a la producció audiovisual.  
9002. Activitats auxiliars a les arts escèniques, sempre que en la memòria es justifique adequadament que les inversions estan destinades principalment a la producció audiovisual.  
9319. Altres activitats esportives, sempre que en la memòria es justifique adequadament que les inversions estan destinades principalment a la producció audiovisual.  
9329. Altres activitats recreatives i d'entreteniment, sempre que en la memòria es justifique adequadament que les inversions estan destinades principalment a la producció audiovisual.  
  
  
PRODUCCIÓ DE VIDEOJOCS, ANIMACIÓ, REALITAT AUGMENTADA I VIRTUAL  
5821. Edició de videojocs.  
6201. Activitats de programació informàtica, sempre que en la memòria justifiquen adequadament que les inversions estan destinades principalment a la producció de videojocs, animació, realitat virtual o realitat augmentada.  
6202. Activitats de consultoria informàtica, sempre que en la memòria justifiquen adequadament que les inversions estan destinades principalment a la producció de videojocs, animació, realitat virtual o realitat augmentada.  
  
La falta de l'adequada justificació de la condició anterior podrà comportar la inadmissió de la sol·licitud i l'exclusió de la baremació, sense necessitat que l'òrgan instructor requerisca prèviament l'empresa sol·licitant per a l'esmena d'este defecte.  
  
  
CERÀMICA, VIDRE I MATERIALS DE CONSTRUCCIÓ NO METÀL·LICS  
2311. Fabricació de vidre pla.  
2312. Manipulació i transformació de vidre pla.  
2313. Fabricació de vidre buit.  
2314. Fabricació de fibra de vidre.  
2319. Fabricació i manipulació d'un altre vidre, inclòs el vidre tècnic.  
2320. Fabricació de productes ceràmics refractaris.  
2331. Fabricació de taulells i rajoles de ceràmica.  
2332. Fabricació de rajoles, teules i productes de terres cuites per a la construcció.  
2341. Fabricació d'articles ceràmics d'ús domèstic i ornamental.  
  
2342. Fabricació d'aparells sanitaris ceràmics.  
2343. Fabricació d'aïlladors i peces aïllants de material ceràmic.  
  
2344. Fabricació d'altres productes ceràmics d'ús tècnic.  
2349. Fabricació d'altres productes ceràmics.  
2351. Fabricació de ciment.  
2352. Fabricació de calç i algeps.  
2361. Fabricació d'elements de formigó per a la construcció.  
2362. Fabricació d'elements d'algeps per a la construcció.  
2363. Fabricació de formigó fresc.  
2364. Fabricació de morter.  
2365. Fabricació de fibrociment.  
2369. Fabricació d'altres productes de formigó, algeps i ciment.  
2391. Fabricació de productes abrasius.  
2399. Fabricació d'altres productes minerals no metàl·lics n. c. a. p.  
  
  
  
CUIR I CALÇAT  
1511. Preparació, adobat i acabat del cuir; preparació i tenyit de pells.  
1512. Fabricació d'articles de marroquineria, viatge i de guarnicioneria i talabarderia.  
1520. Fabricació de calçat.  
  
  
FABRICACIÓ D'ENVASOS I EMBALATGES  
1624. Fabricació d'envasos i embalatges de fusta.  
1721. Fabricació de paper i cartó ondulats; fabricació d'envasos i embalatges de paper i cartó.  
2222. Fabricació d'envasos i embalatges de plàstic.  
2592. Fabricació d'envasos i embalatges metàl·lics lleugers.  
2599. Fabricació d'altres productes metàl·lics n. c. a. p.  
  
  
JOGUET, ESPORT I ALTRES INDÚSTRIES MANUFACTURERES  
3211. Fabricació de monedes.  
3212. Fabricació d'articles de joieria i articles similars.  
3213. Fabricació d'articles de bijuteria i articles similars.  
3220. Fabricació d'instruments musicals.  
3230. Fabricació d'articles d'esport.  
3240. Fabricació de jocs i joguets.  
3250. Fabricació d'instruments i subministraments mèdics i odontològics.  
3291. Fabricació de graneres, brotxes i raspalls.  
3299. Altres indústries manufactureres n. c. a. p.  
  
  
FABRICACIÓ DE FUSTA, MOBLES I APARELLS D'IL·LUMINACIÓ  
0220. Explotació de la fusta.  
1610. Serrat i raspallat de la fusta.  
1621. Fabricació de xapes i taulers de fusta.  
1622. Fabricació de sòls de fusta acoblats.  
1623. Fabricació d'estructures de fusta i peces de fusteria i ebenisteria per a la construcció.  
1629. Fabricació d'altres productes de fusta; articles de suro, cistelleria i esparteria.  
2740. Fabricació de llums i aparells elèctrics d'il·luminació no inclosos en el sector de l'automoció, espacial i l'aeronàutica descrits en este annex.  
3101. Fabricació de mobles d'oficina i d'establiments comercials.  
  
3102. Fabricació de mobles de cuina.  
3103. Fabricació de matalassos.  
3109. Fabricació d'altres mobles.  
  
  
MARBRE, PEDRA NATURAL I ÀRIDS  
0811. Extracció de pedra ornamental i per a la construcció, pedra calcària, algeps, creta i pissarra.  
0812. Extracció de graves i arenes; extracció d'argila i caolí.  
2370. Tallada, tallament i acabat de la pedra.  
  
  
METAL·LOMECÀNIC  
2410. Fabricació de productes bàsics de ferro, acer i ferroaliatges.  
  
2420. Fabricació de tubs, canonades, perfils buits i els seus accessoris, d'acer.  
2431. Estiratge en fred.  
2432. Laminació en fred.  
2433. Producció de perfils en fred per conformació amb plegament.  
2434. Trefilatge en fred.  
2441. Producció de metalls preciosos.  
2442. Producció d'alumini.  
2443. Producció de plom, zinc i estany.  
2444. Producció de coure.  
2445. Producció d'altres metalls no ferris.  
2446. Processament de combustibles nuclears.  
2451. Fosa de ferro.  
2452. Fosa d'acer.  
2453. Fosa de metalls lleugers.  
2454. Fosa d'altres metalls no ferris.  
2511. Fabricació d'estructures metàl·liques i els seus components.  
2512. Fabricació de fusteria metàl·lica.  
2521. Fabricació de radiadors i calderes per a calefacció central.  
2529. Fabricació d'altres cisternes, grans depòsits i contenidors de metall.  
2530. Fabricació de generadors de vapor, excepte calderes de calefacció central.  
2540. Fabricació d'armes i municions.  
2550. Forja, estampació i embotició de metalls; metal·lúrgia de pólvores.  
2561. Tractament i revestiment de metalls.  
2562. Enginyeria mecànica per compte de tercers.  
2571. Fabricació d'articles de ganiveteria i coberteria.  
2572. Fabricació de panys i ferratges.  
2573. Fabricació de ferramentes.  
2591. Fabricació de bidons i botes de ferro o acer.  
2593. Fabricació de productes de filferro, cadenes i molls.  
2594. Fabricació de perns i productes de caragols.  
2599. Fabricació d'altres productes metàl·lics n. c. a. p.  
2620. Fabricació d'ordinadors i equips perifèrics.  
2630. Fabricació d'equips de telecomunicacions.  
2640. Fabricació de productes electrònics de consum.  
2651. Fabricació d'instruments i aparells de mesura, verificació i navegació no inclosos en el sector de l'automoció, el sector espacial i de l'aeronàutica descrits en este annex.  
2652. Fabricació de rellotges.  
2660. Fabricació d'equips de radiació, electromèdics i electroterapèutics.  
2670. Fabricació d'instruments d'òptica i equip fotogràfic.  
2680. Fabricació de suports magnètics i òptics.  
2711. Fabricació de motors, generadors i transformadors elèctrics no inclosos en el sector de l'automoció, espacial i de l'aeronàutica descrits en este annex.  
2712. Fabricació d'aparells de distribució i control elèctric.  
2720. Fabricació de piles i acumuladors elèctrics.  
2731. Fabricació de cables de fibra òptica.  
2732. Fabricació d'altres fils i cables electrònics i elèctrics.  
2733. Fabricació de dispositius de cablejat.  
2740. Fabricació de llums i aparells elèctrics d'il·luminació no inclosos en el sector de l'automoció, espacial i de l'aeronàutica descrits en este annex.  
2751. Fabricació d'electrodomèstics.  
2752. Fabricació d'aparells domèstics no elèctrics.  
2790. Fabricació d'un altre material i equip elèctric.  
2811. Fabricació de motors i turbines, excepte els destinats a aeronaus, vehicles automòbils i ciclomotors.  
2812. Fabricació d'equips de transmissió hidràulica i pneumàtica.  
  
2813. Fabricació d'altres bombes i compressors.  
2814. Fabricació d'una altra aixeteria i vàlvules.  
2815. Fabricació de coixinets, engranatges i òrgans mecànics de transmissió.  
2821. Fabricació de forns i cremadors.  
2822. Fabricació de maquinària d'elevació i manipulació.  
2823. Fabricació de màquines i equips d'oficina, excepte equips informàtics.  
2824. Fabricació de ferramentes elèctriques manuals.  
2825. Fabricació de maquinària de ventilació i refrigeració no domèstica.  
2829. Fabricació d'una altra maquinària d'ús general n. c. a. p.  
2830. Fabricació de maquinària agrària i forestal.  
2841. Fabricació de màquines ferramenta per a treballar el metall.  
2849. Fabricació d'altres màquines ferramenta.  
2891. Fabricació de maquinària per a la indústria metal·lúrgica.  
2892. Fabricació de maquinària per a les indústries extractives i de la construcció.  
2893. Fabricació de maquinària per a la indústria de l'alimentació, begudes i tabac.  
2894. Fabricació de maquinària per a les indústries tèxtil, de la confecció i del cuir.  
2895. Fabricació de maquinària per a la indústria del paper i del cartó.  
2896. Fabricació de maquinària per a la indústria del plàstic i el cautxú.  
2899. Fabricació d'una altra maquinària per a usos específics n.c.a.p.  
  
  
INDÚSTRIA DEL PAPER I ARTS GRÀFIQUES  
1711. Fabricació de pasta paperera.  
1712. Fabricació de paper i cartó.  
1722. Fabricació d'articles de paper i cartó per a ús domèstic, sanitari i higiènic.  
1723. Fabricació d'articles de papereria.  
1724. Fabricació de papers pintats.  
1729. Fabricació d'altres articles de paper i cartó.  
1811. Arts gràfiques i servicis relacionats amb estes.  
1812. Altres activitats d'impressió i arts gràfiques.  
1813. Servicis de preimpressió i preparació de suports.  
1814. Enquadernació i servicis relacionats amb esta.  
1820. Reproducció de suports gravats.  
  
  
PLÀSTIC  
2219. Fabricació d'altres productes de cautxú.  
2221. Fabricació de plaques, fulles, tubs i perfils de plàstic.  
2223. Fabricació de productes de plàstic per a la construcció.  
2229. Fabricació d'altres productes de plàstic.  
  
  
INDÚSTRIA QUÍMICA  
2011. Fabricació de gasos industrials.  
2012. Fabricació de colorants i pigments.  
2013. Fabricació d'altres productes bàsics de química inorgànica.  
2014. Fabricació d'altres productes bàsics de química orgànica.  
2015. Fabricació de fertilitzants i compostos nitrogenats.  
2016. Fabricació de plàstics en formes primàries.  
2017. Fabricació de cautxú sintètic en formes primàries.  
2020. Fabricació de pesticides i altres productes agroquímics.  
2030. Fabricació de pintures, vernissos i revestiments similars; tintes d'impremta i massilles.  
2041. Fabricació de sabons, detergents i altres articles de neteja i abrillantament.  
2042. Fabricació de perfums i cosmètics.  
2051. Fabricació d'explosius.  
2052. Fabricació de coles.  
2053. Fabricació d'olis essencials.  
2059. Fabricació d'altres productes químics n. c. a. p.  
2060. Fabricació de fibres artificials i sintètiques.  
2110. Fabricació de productes farmacèutics de base.  
2120. Fabricació d'especialitats farmacèutiques.  
  
  
TÈXTIL  
1310. Preparació i filada de fibres tèxtils.  
1320. Fabricació de teixits tèxtils.  
1330. Acabat de tèxtils.  
1391. Fabricació de teixits de punt.  
1392. Fabricació d'articles confeccionats amb tèxtils, excepte peces de vestir.  
1393. Fabricació de catifes i moquetes.  
1394. Fabricació de cordes, cordills, caramells i xarxes.  
1395. Fabricació de teles no teixides i articles confeccionats amb estes, excepte peces de vestir.  
1396. Fabricació d'altres productes tèxtils d'ús tècnic i industrial.  
  
1399. Fabricació d'altres productes tèxtils n. c. a. p.  
1411. Confecció de peces de vestir de cuir.  
1412. Confecció de roba de treball.  
1413. Confecció d'altres peces de vestir exteriors.  
1414. Confecció de roba interior.  
1419. Confecció d'altres peces de vestir i accessoris.  
1420. Fabricació d'articles de pelleteria.  
1431. Confecció de calceteria.  
1439. Confecció d'altres peces de vestir de punt.  
  
  
VALORITZACIÓ DE MATERIALS  
3821. Tractament i eliminació de residus no perillosos, sempre que, juntament amb la sol·licitud, presenten la documentació que justifique que els equips adquirits estan destinats principalment a la valorització de materials.  
3822. Tractament i eliminació de residus perillosos, sempre que, juntament amb la sol·licitud, presenten la documentació que justifique que els equips adquirits estan destinats principalment a la valorització de materials.  
3831. Separació i classificació de materials, sempre que, juntament amb la sol·licitud, presenten la documentació que justifique que els equips adquirits estan destinats principalment a la valorització de materials.  
3832. Valorització de materials ja classificats.  
  
  
  
ANNEX II  
Criteris i regles d'avaluació de projectes  
  
L'avaluació de les sol·licituds es farà aplicant els criteris i regles descrits a continuació per a cada un dels següents apartats obligatoris de la memòria descriptiva:  
  
0. JUSTIFICACIÓ DE LA VINCULACIÓ DE LA PIME INDUSTRIAL AMB EL SECTOR (NO PUNTUABLE PERÒ SÍ EXCLOENT EN CAS D'INSUFICIÈNCIA)  
Haurà de justificar-se de manera detallada la vinculació de l'empresa amb el sector al qual es presenta, i identificar el CNAE de vinculació directa.  
  
I. DESCRIPCIÓ DE L'EMPRESA (MÀXIM 8 PUNTS)  
Es valora fins amb un màxim de 8 punts l'aportació d'informació sobre els aspectes següents:  
  
Camp d'informació Contingut  
ANTECEDENTS I EVOLUCIÓ (MÀXIM 4 PUNTS) Explicar com i quan es va constituir l'empresa (1 punt), evolució de l'empresa i de la seua propietat, l'estructura accionarial actual i la possible pertinença a grups empresarials (1 punt), i aportació de dades econòmiques actuals (ocupacions, vendes, beneficis, exportacions) i la variació en els últims 5 anys (2 punts).  
  
ACTIVITATS ACTUALS DE L'EMPRESA (MÀXIM 1 PUNT) Una descripció breu de les activitats econòmiques i/o industrials que realitza en l'actualitat.  
EXPERIÈNCIA EN L'ACTIVITAT PROJECTADA (MÀXIM 3 PUNTS) Explicar l'experiència de l'empresa realitzant l'activitat industrial relacionada amb la inversió: 0 punts si l'experiència és menys de 5 anys; 1 punt si és entre 5 i 7 anys; 2 punts si és entre 7 i 10 anys; 3 punts si és més de 10 anys.  
  
  
No se supera el llindar mínim si la suma de les puntuacions no assolix els 3 punts.  
  
  
II. MOTIVACIÓ, VIABILITAT I DESCRIPCIÓ TÈCNICA DEL PROJECTE (MÀXIM 55 PUNTS / LLINDAR MÍNIM 10 PUNTS)  
  
Es valorarà, fins amb un màxim de 55 punts, l'aportació de la informació següent:  
  
Camp d'informació Contingut  
ESTRATÈGIA EMPRESARIAL I MOTIUS DE LA INVERSIÓ (MÀXIM 6 PUNTS) Descriure detalladament els motius estratègics que han portat a la concreta presa de la decisió sobre la inversió que se sol·licita subvencionar (4 punts) i a seleccionar els concrets actius (2 punts).  
VIABILITAT ECONÒMICA DE LA INVERSIÓ (MÀXIM 4 PUNTS) Es valorarà l'adequada justificació de la rendibilitat del projecte (màx. 2 punts), fonts de finançament (màx. 1 punt) i període en què s'espera recuperar la inversió (màx. 1 punt).  
DESCRIPCIÓ TÈCNICA DEL PROJECTE  
(MÀXIM 40 PUNTS) Descriure tècnicament el projecte, en què s'haurà de detallar de manera minuciosa i individualitzada cada un dels actius, costos i enginyeria desglossats en la taula de costos estimats (màx. 30 punts); en cas d'aportar documentació tècnica, factures, pressupostos, propostes, catàlegs o documents per encàrrec (fins a 3 punts addicionals). També s'haurà de descriure la ubicació i connexió de cada actiu dins del procés productiu (màx. 5 punts) i aportar un pla comprensible de la distribució dels actius o equipaments subvencionables (màx. 2 punts).  
ADEQUACIÓ DELS RECURSOS (MÀXIM 3 PUNTS) Especificar les capacitats i experiència dels proveïdors, mitjans tècnics i humans que s'utilitzaran per a dur a terme el projecte.  
PLA DE TREBALL (MÀXIM 2 PUNTS) Identificar en un cronograma les etapes del pla de treball dins del termini comprés entre l'1 de gener de 2024 i el termini màxim de justificació.  
  
  
No se supera el llindar mínim si la suma de les puntuacions no assolix els 10 punts.  
  
  
III. CONTRIBUCIÓ A LA MILLORA DE LA COMPETITIVITAT (MÀXIM 12 PUNTS)  
Es valorarà, fins amb un màxim de 12 punts, l'aportació de la informació següent:  
  
Camp d'informació Contingut  
IMPACTE EN LA COMPETITIVITAT O LA PRODUCTIVITAT  
(MÀXIM 3 PUNTS) Es valorarà l'adequada justificació i l'aportació de dades concretes que acrediten com els nous actius milloraran la competitivitat o la productivitat de l'empresa.  
INNOVACIÓ DELS PROCESSOS O EN ELS PRODUCTES  
(MÀXIM 4 PUNTS) Es valorarà l'adequada justificació i l'aportació de dades que acrediten la repercussió de l'adquisició dels actius en una innovació del procés de producció o en el producte final.  
  
DIVERSIFICACIÓ DE PRODUCTES O OBERTURA DE NOUS MERCATS O CLIENTS  
(MÀXIM 5 PUNTS) Es valorarà l'adequada justificació i l'aportació de dades que acrediten que el projecte permetrà a l'empresa diversificar la producció, iniciar la fabricació de nous productes (màx. 3 punts) o li permetrà obrir nous mercats nacionals o internacionals, o accedir a nous clients (màx. 2 punts).  
  
  
IV. CONTRIBUCIÓ A LA MILLORA DE LA SOSTENIBILITAT (MÀXIM 12 PUNTS)  
Es valorarà, fins amb un màxim de 12 punts, l'aportació de la informació següent:  
  
Camp d'informació Contingut  
INVERSIONS QUE IMPLIQUEN UNA REDUCCIÓ SUBSTANCIAL DEL CONSUM D'ENERGIA, AIGUA O MATÈRIES PRIMERES.  
(MÀXIM 4 PUNTS) Descriure, si és el cas, com la inversió o una part d'esta suposa clarament la reducció substancial del consum d'energia, aigua o altres matèries primeres o recursos naturals que són inputs en el procés productiu abans de la inversió, o la millora de l'eficiència energètica de la producció. Màx. 4 punts si s'aporten xifres comparatives, informes externs o certificats acreditatius de les millores mediambientals.  
INVERSIONS QUE IMPLIQUEN UNA REDUCCIÓ SUBSTANCIAL DE RESIDUS O CONTAMINANTS, O LA IMPLANTACIÓ D'ECONOMIA CIRCULAR  
(MÀXIM 4 PUNTS) Descriure, si és el cas, com la inversió o una part d'esta suposarà clarament una reducció substancial de la producció d'emissions, efluents, residus o contaminacions ambientals que es produïxen en el procés productiu respecte dels quals es produïen abans de la inversió. Màx. 4 punts si s'aporten xifres comparatives, informes externs o certificats acreditatius de les millores mediambientals.  
INVERSIONS QUE IMPLIQUEN REDUIR LA PETJADA DE CARBONI  
(MÀXIM 4 PUNTS) Detallar la ubicació provincial de les empreses proveïdores dels actius adquirits i indicar-hi el percentatge econòmic del total del projecte d'inversió la provisió del qual procedix d'empreses de la Comunitat Valenciana, així com d'altres parts d'Espanya o de l'estranger. 4 punts si el 100 % del cost del projecte es proveïx d'empreses de la Comunitat Valenciana. 3 punts si és més del 75 %. 2 punts si se supera el 50 %. 1 punt si se supera el 30 %. La no identificació de totes les ubicacions o dels 2 percentatges (Comunitat i exterior) comportarà que la puntuació d'este apartat siga 0.  
  
  
  
V. LA CONTRIBUCIÓ A LA SOLUCIÓ DE PROBLEMES SOCIALS: (MÀXIM 13 PUNTS)  
Es considerarà que un projecte contribuïx a la solució de problemes socials quan es justifique adequadament que suposa:  
  
Camp d'informació Contingut  
CREACIÓ D'OCUPACIÓ  
(1 PUNT PER CONTRACTE, AMB UN MÀXIM DE 3 PUNTS) Es valorarà el nombre de contractacions de persones treballadores que s'han formalitzat o s'estima que formalitzarà l'empresa en relació amb el projecte que cal subvencionar. Es valoraran tot tipus de contractes, indefinits, fixos discontinus, temps parcial o un altre tipus de contractació laboral.  
LLUITA CONTRA DESPOBLACIÓ  
(MÀXIM 4 PUNTS) Es valorarà la ubicació de les inversions en municipis amb el risc de despoblació, segons l'annex IV.  
SUPORT A PROJECTES SOCIALS  
(MÀXIM DE 3 PUNTS) Es valorarà exclusivament l'acreditació dels suports econòmics efectuats per la sol·licitant a projectes o entitats sense ànim de lucre que es destinen a l'atenció de persones vulnerables, durant l'exercici 2023 i 2024, fins a la presentació de la sol·licitud.  
- 0,5 punts d'aportacions inferiors a 1000 euros.  
- 1 punt per aportacions entre 1000 € i 3000 €.  
- 2 punts per aportacions entre 3001 € i 5000 €  
- 3 punts per aportacions superiors a 5000 €.  
Es valoraran només aportacions acreditades mitjançant certificats emesos per les entitats sense ànim de lucre que es justifique adequadament que es dediquen a l'atenció de persones vulnerables (dones víctimes de violència de gènere, menors tutelats, majors, immigrants, persones sense llar, persones amb diversitat funcional o discapacitat, minories ètniques, exreclusos, etc.).  
  
CONTRACTACIÓ JOVES SOTA GUARDA O TUTELA GENERALITAT (1 PUNT) Es valorarà que l'empresa acredite que fomenta l'ús d'adolescents i joves que es troben, o s'hagen trobat, en situació de guarda o tutela per la Generalitat, provinents d'institucions de protecció de la infància i l'adolescència o del sistema d'atenció socioeducativa de persones menors d'edat en conflicte amb la llei; L'acreditació es realitzarà mitjançant l'aportació dels acords per a la inserció laboral d'estos col·lectius amb entitats col·laboradores en l'execució de mesures de justícia juvenil i la protecció de la infància i l'adolescència.  
  
OCUPABILITAT DE PERSONES AMB DIVERSITAT FUNCIONAL  
(MÀX. 2 PUNTS) Es valorarà que l'empresa acredite que fomenta l'ocupació de persones amb diversitat funcional incloent en la cadena de subministrament productes i/o servicis de centres especials d'ocupacions situades a la Comunitat Valenciana (1 punt) i/o acredite tindre formalitzats contractes d'enclavaments laborals amb centres especials d'ocupació (1 pto). L'acreditació es realitzarà mitjançant l'aportació dels contractes de servicis amb centres especials d'ús de la sol·licitant o les seues proveïdores, així com dels contractes d'enclavaments laborals.  
  
  
La nul·la o insuficient acreditació documental, juntament amb la sol·licitud, de les circumstàncies descrites en els tres apartats anteriors suposarà l'absència de puntuació en estos, sense necessitat de requeriment previ per l'òrgan instructor.  
  
  
  
ANNEX III  
Resolució d'empats  
  
En aplicació del que preveu l'apartat 5 de l'article 25 de les bases reguladores, se seleccionen els següents criteris de desempat per a determinar l'orde de prioritat entre sol·licituds que hagen obtingut la mateixa puntuació, que s'aplicaran de manera consecutiva:  
1) Les sol·licituds de les empreses que disposen d'un percentatge més elevat de persones treballadores amb discapacitat o diversitat funcional en relació amb les seues respectives plantilles en la data de la sol·licitud.  
2) Les sol·licituds de les empreses que tinguen la qualificació d'entitat valenciana socialment responsable.  
3) Les sol·licituds d'empreses que no estiguen legalment obligades a disposar d'un pla d'igualtat i hagen aprovat i tramitat la inscripció en el registre corresponent.  
4) Les sol·licituds de les empreses que hagen sigut presentades abans de manera completa. Es consideraran com a hora i data d'entrada, al mer efecte de desempat, les sol·licituds completes, acompanyades de tota la documentació exigida en esta convocatòria. En cas que es requerisca l'empresa per a l'esmena de la sol·licitud, es considerarà com a data per al desempat la d'entrada de la documentació requerida, sempre que la Direcció General d'Indústria la considere completa.  
  
  
  
ANNEX IV  
Municipis amb el risc de despoblació a la Comunitat Valenciana  
  
Ademuz Canet lo Roig Higueras Tàrbena  
Aielo de Rugat Carrícola Higueruelas Teresa  
Aín Casas Altas Jalance Teresa de Cofrentes  
Albocàsser Casas Bajas Jarafuel Terrateig  
Alcoleja Castell de Cabres Llaurí Tírig  
Alcosser Castell de Castells Llocnou de la Corona Titaguas  
Alcublas Castell de Guadalest, el Llucena Todolella  
Alcudia de Veo Castellfort Losa del Obispo Toga  
Algimia de Almonacid Castellnovo Ludiente Tollos  
Almedíjar Castellonet de la Conquesta Mata, la Torás  
Almiserà Castielfabib Ludiente Toro, El  
Almudaina Castillo de Villamalefa Matet Torralba del Pinar  
Alpuente Catí Millares Torre de les Maçanes, la  
  
Andilla Caudete de las Fuentes Millena Torre d'en Besora, la  
Antella Caudiel Montán Torre d'en Doménec, la  
Arañuel Cervera del Maestre Montanejos Torrebaja  
Aras de los Olmos Chelva Morella Torrechiva  
Ares del Maestrat Chera Olocau del Rey Torrella  
Argelita Chóvar Orxa, l' Tuéjar  
Atzeneta del Maestrat Chulilla Otos Useres, les  
Ayódar Cinctorres Palanques Vall d'Alcalà, la  
Ayora Cirat Pavías Vall de Almonacid  
Azuébar Cofrentes Pedralba Vall d'Ebo, la  
Balones Confrides Penàguila Vall de Gallinera, la  
Barracas Cortes de Arenoso Pina de Montalgrao Vallanca  
Bejís Cortes de Pallás Pinet Vallat  
Bellús Coves de Vinromà, les Planes Vallibona  
Benafer Culla Pobla de Benifassà, la Valls  
Benafigos Domeño Portell de Morella Vall de Almonacid  
Benagéber Dos Aguas Puebla de Arenoso Venta del Moro  
Benasau Espadilla Puebla de San Miguel Vilafranca  
Benassal Estubeny Quatretondeta Vilanova d'Alcolea  
Beniardà Dos Aguas Quesa Vilar de Canes  
Beniarrés Fageca Quatretondeta Villagordo del Cabriel  
Beniatjar Famorca Rossell Villahermosa del Río  
Benifallim Fanzara Rugat Villamalur  
Benillup Forcall Sacañet Villanueva de Viver  
Benifato Fuente la Reina Sagra Villar del Arzobispo  
Benillup Fuentes de Ayódar Salzadella, la Villargordo del Cabriel  
Benimassot Gaibiel San Rafael del Río Villores  
Benissuera Gátova Segart Vistabella del Maestrat  
Bicorp Geldo Sella Xert  
Beniardà Gestalgar Sempere Xodos  
Bufali Gestalgar Serratella, la Yesa, La  
Bugarra Gorga Sierra Engarcerán Zarra  
Calles Granja de la Costera, la Sinarcas Zorita del Maestrazgo  
Camporrobles Herbers Sot de Chera Zucaina  
  
  
Font: Ministeri d'Assumptes Econòmics i Transformació Digital i avant.gva.es/va/municipis-avant